Half-Life
Half-Life (буквално „период на полуразпад“) е футуристична компютърна игра, триизмерен екшън от първо лице. Създадена от Valve Corporation и публикувана от Sierra Studios.

Графичният ѝ двигател е базиран на този на Quake със значителни изменения. Първо е публикувана за Microsoft Windows, а след това и за Playstation.

Името на играта често се съкращава като HL, а логото ѝ представлява гръцката буква ламбда (λ), използвана за означаване периода на полуразпад във физиката. Играта е известна най-вече с увлекателния си сюжет, както и с добрия (за времето си) изкуствен интелект на противниците. Half-Life е печелила над 50 награди игра на годината от различни издания за видеоигри и е била наречена от PC Gamer най-добрата някога излизала компютърна игра.

Сюжет 
Играта стартира в далечна област от Ню Мексико в Black Mesa – лаборатория за изследвания, която прилича много на националната лаборатория в Лос Алмос и Зона 51. Главният герой е Гордън Фриймън, който трябва да направи експеримент, но изведнъж всичко се обърква и извънземни от планетата Xen впоследствие навлизат в лабораторията през образували се след експеримента дупки в пространството. Героят си проправя път между руините на лабораторията, но бива притиснат между извънземните и войниците, които са пратени да прикрият случилото се. В различни моменти от играта се появява мистериозна фигура, известна като G-man. Фриймън използва оцелели от инцидента учени, измежду които е Исаак Клайнър и офицери от охраната, един от които е Барни Калхолн, с който се играе в Half-Life: Blue Shift, за да стигне до Комплекс „Ламбда“, където бива телепортиран до родната планета на извънземните, за да убие Нихилант, съществото, което държи пукнатината в пространството отворена от тяхната планета. След като убива създанието мистериозният човек G-man предлага на Фриймън следната алтернатива: или да работи за него и да се върне на Земята, или да бъде пратен на планетата, от която идват извънземните, и на която няма начин да оцелее.

Оръжия 

Подраздел „1“
 Железен лост(crowbar): Семпло оръжие за физическа атака, което става традиционно за Гордън Фрийман и Халф-Лайф.

Подраздел „2“
 Пистолет (GLOCK 17, Beretta 92F/FS)
 Револвер .357 Magnum
Подраздел „3“
 Картечен пистолет / Автомат: Heckler & Koch MP5 SD3 с гранатомет M203, Colt M4 Carbine с гранатомет M203 (Rifle)
 Пушка-помпа SPAS-12
 Арбалет
Подраздел „4“
 РПГ
 Оръжие, което изстрелва парчета уран с голяма скорост (Tau-cannon)
 Оръжие, което използва уран (Gluon-gun)
 Органично оръжие от планетата Xen, което изстрелва малки насекоми
Подраздел „5“
 Гранати
 Експлодиращи лазерни детектори (Tripmine)
 Експлозив с радиоактивиране наричани още чантички (Satchel)
 Снарк: същество от планетата на пришълците, с големината на длан и много агресивно. Ако бъде простреляно експлодира.

Разширения 
 Half-Life: Opposing Force
 Half-Life: Blue Shift

Модификации 
Една от отличителните характеристики на Half-Life е извънредно лесното създаване на модификации – игри, използващи графичния двигател на играта.
 Counter-Strike
 Team Fortress
 Day of Defeat
 Zombie Panic
 BrainBread

Бележки

Вижте също 
 Half-Life 2, продължението на играта
 Valve Corporation, създателите на играта

Компютърни екшън игри
Valve Corporation